钦定古今图书集成/理学汇编/学行典/第084卷 > 朱子大全集 > 《答汪太初》
## 钦定古今图书集成/理学汇编/学行典/第084卷 > 朱子大全集 > 《答汪太初》

闲尝窃病近世学者不知圣门“实学之根本次第，而
溺于老佛之说，无致知之功、无力行之实，而常妄意
天地万物人伦日用之外，别有一物空虚元妙，不可
测度，其心悬悬然，惟徼幸于一见此物以为极致，而
视天地万物本然之理、人伦日用当然之事，皆以为
是非要妙，特可以姑存而无害”云尔。盖天下之士不
志于学，则泛然无所执持而徇于物欲；幸而知志于
学，则未有不堕于此者也。熹之病此久矣，而未知所
以反之。盖尝深为康、胡二君言之，而复敢以为左右
之献，不识高明以为然否？